Osobitná časť

K bodom 1 až 3
Na základe novely zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (ďalej len „zákon o odmeňovaní“) a v súlade so zákonom č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách“) sa v 12. až 14. platovej triede dopĺňa kvalifikačný predpoklad vysokoškolského vzdelania tretieho stupňa (doktorandský študijný program). Z toho dôvodu sa v prílohe č. 1 navrhuje jednoznačne určiť pracovné činnosti, na vykonávanie ktorých sa vyžaduje druhý stupeň vysokoškolského vzdelania a pracovné činnosti, na vykonávanie ktorých sa vyžaduje tretí stupeň vysokoškolského vzdelania (doktorandský študijný program).

K bodu 4
Na žiadosť Ministerstva zahraničných vecí Slovenskej republiky sa v prílohe č. 1 v časti 01. Spoločné pracovné činnosti v 08. platovej triede dopĺňa pracovná činnosť z oblasti poskytovania konzulárnej a prípadne inej súvisiacej pomoci v rezorte zahraničných vecí.

K bodom  5, 7 až 9 
V prílohe č. 1 v časti 01. Spoločné pracovné činnosti sa aktualizuje znenie pracovných činností z oblasti čerpania finančných prostriedkov Európskej únie a iných verejných zdrojov (napr. spolufinancovanie z rozpočtu samosprávy) alebo finančných prostriedkov iných finančných nástrojov (napr. Nórsky finančný mechanizmus, Švajčiarsky finančný mechanizmus).

K bodu 6
Na žiadosť Ministerstva pôdohospodárstva Slovenskej republiky a Ministerstva životného prostredia Slovenskej republiky sa v prílohe č. 1 v časti 01. Spoločné pracovné činnosti v 09. platovej triede dopĺňa pracovná činnosť z oblasti odpadového hospodárstva.

K bodom 10  až 19 a 21 
Novelou zákona o odmeňovaní sa do rozsahu opätovne zaraďujú  samostatní divadelní umelci, divadelní umelci v zbore, v orchestri alebo v inom umeleckom zoskupení a ďalší umeleckí zamestnanci inej umeleckej ustanovizne, ktorej predmetom činnosti je interpretovať hudobné diela. Z toho dôvodu sa dopĺňajú do prílohy č. 1 v časti 10. Kultúra predmetné pracovné činnosti v hierarchii podľa náročnosti tak, ako boli ustanovené v nariadení vlády Slovenskej republiky č. 111/2001 Z. z., ktorým sa ustanovujú katalógy pracovných činností vo verejnej službe a o ich zmenách a dopĺňaní v znení neskorších predpisov, ktoré bolo zrušené s účinnosťou od 1. júna 2004.   

K bodom 20 a 22 
Na základe novely zákona o odmeňovaní a v súlade so zákonom o vysokých školách sa v 13. platovej triede dopĺňa kvalifikačný predpoklad vysokoškolského vzdelania tretieho stupňa. Z toho dôvodu je potrebné v prílohe č. 1 v časti 10. Kultúra jednoznačne určiť, pre ktoré pracovné činnosti je potrebný druhý stupeň vysokoškolského vzdelania, a pre ktoré pracovné činnosti tretí stupeň vysokoškolského vzdelania. 

K bodom 23 a 24
Na žiadosť Ministerstva obrany Slovenskej republiky a v súlade so zákonom č. 11/2003 Z. z. o obrannej štandardizácií, kodifikácií a štátnom overovaní kvality výrobkov a služieb na účely obrany sa navrhuje predmetná úprava znenia pracovných činností.

K bodom 25 a 26
Na žiadosť Ministerstva obrany Slovenskej republiky sa navrhuje doplniť pracovné činnosti revízneho lekára, ktoré sa vykonávajú v Ústrednej vojenskej nemocnici SNP v Ružomberku vo verejnom záujme.

K bodu 27
Na žiadosť Ministerstva pôdohospodárstva Slovenskej republiky a v súlade so zákonom č. 326/2005 Z. z. o lesoch v znení neskorších predpisov Ministerstvo pôdohospodárstva Slovenskej republiky navrhuje v prílohe č. 1 v časti 14. Pôdohospodárstvo vypustiť predmetnú pracovnú činnosť. 

K bodu 28
Na žiadosť Ministerstva pôdohospodárstva Slovenskej republiky sa navrhuje z prílohy č. 1 v časti 14. Pôdohospodárstvo vypustiť pracovné činnosti z oblasti kontroly úžitkovosti hospodárskych zvierat a laserového popisovania hospodárskych zvierat vrátane poznámky pod čiarou k odkazu 23 z dôvodu, že zmenou vlastníckej formy zamestnávatelia neuplatňujú na odmeňovanie zákon o odmeňovaní.

K bodom  29 a 30 
V súlade so zákonom č. 326/2005 Z. z. o lesoch v znení neskorších predpisov Ministerstvo pôdohospodárstva Slovenskej republiky navrhuje v prílohe č. 1 v časti 14. Pôdohospodárstvo nové znenie pracovnej činnosti 06 v 07. platovej triede, ktorá vyžaduje úplné stredné vzdelanie a pracovnej činnosti 02 v 08. platovej triede, ktorá vyžaduje vysokoškolské vzdelanie prvého stupňa.

K bodu 31
Na žiadosť Ministerstva pôdohospodárstva Slovenskej republiky a v súlade so zákonom č. 326/2005 Z. z. o lesoch v znení neskorších predpisov Ministerstvo pôdohospodárstva Slovenskej republiky navrhuje v prílohe č. 1 v časti 14. Pôdohospodárstvo v 09. platovej triede vypustiť pracovnú činnosť 03 s vysokoškolským vzdelaním druhého stupňa. 

K bodu 32
Na žiadosť Ministerstva pôdohospodárstva Slovenskej republiky a v súlade so zákonom č. 326/2005 Z. z. o lesoch v znení neskorších predpisov Ministerstvo pôdohospodárstva Slovenskej republiky navrhuje v prílohe č. 1 v časti 14. Pôdohospodárstvo v 09. platovej triede doplniť pracovnú činnosť 04 s vysokoškolským vzdelaním druhého stupňa

K bodu 33
Na žiadosť Ministerstva pôdohospodárstva Slovenskej republiky a v súlade so zákonom č. 326/2005 Z. z. o lesoch v znení neskorších predpisov Ministerstvo pôdohospodárstva Slovenskej republiky navrhuje v prílohe č. 1 v časti 14. Pôdohospodárstvo v 10. platovej triede vypustiť pracovnú činnosť 06 s vysokoškolským vzdelaním druhého stupňa vrátane poznámky pod čiarou k odkazu 24. 
K bodu 34
Na  žiadosť Ministerstva pôdohospodárstva Slovenskej republiky sa z prílohy č. 1 v časti 14. Pôdohospodárstvo vypúšťa z 10. platovej triedy pracovná činnosť 09 z oblasti kontroly úžitkovosti hospodárskych zvierat z dôvodu, že zmenou vlastníckej formy zamestnávatelia neuplatňujú na odmeňovanie zamestnancov zákon o odmeňovaní.

K bodu 35
Na žiadosť Ministerstva pôdohospodárstva Slovenskej republiky a v súlade so zákonom č. 326/2005 Z. z. o lesoch v znení neskorších predpisov Ministerstvo pôdohospodárstva Slovenskej republiky navrhuje v prílohe č. 1 v časti 14. Pôdohospodárstvo doplniť do 10. platovej triedy novú pracovnú činnosť z oblasti komplexného zisťovania stavu lesov a chemických laboratórií. 

K bodu 36
Na  žiadosť Ministerstva pôdohospodárstva Slovenskej republiky sa z prílohy č. 1 v časti 14. Pôdohospodárstvo vypúšťa z 11. platovej triedy v súlade so zákonom č. 326/2005 Z. z. o lesoch v znení neskorších predpisov pracovná činnosť 04 a pracovná činnosť 09 oblasti kontroly úžitkovosti hospodárskych zvierat z dôvodu, že zmenou vlastníckej formy zamestnávatelia neuplatňujú na odmeňovanie zamestnancov zákon o odmeňovaní.

K bodu 37
Ministerstvo pôdohospodárstva Slovenskej republiky navrhuje v prílohe č. 1 v časti 14. Pôdohospodárstvo v 11. platovej triede doplniť pracovnú činnosť koordinovania a metodického usmerňovania chemických laboratórií a v  súlade so zákonom č. 326/2005 Z. z. o lesoch v znení neskorších predpisov, doplniť nové pracovné činnosti z oblasti komplexného zisťovania stavu lesov, posudzovania lesných hospodárskych plánov vrátane poznámky k odkazu 24a, ktorou sa ustanovuje osobitný kvalifikačný predpoklad a z oblasti obnovy a údržby štátneho tematického mapového diela. 

K bodu 38
Na  žiadosť Ministerstva pôdohospodárstva Slovenskej republiky sa z prílohy č. 1 v časti 14. Pôdohospodárstvo vypúšťajú z 12. platovej triedy pracovné činnosti  03 a 04  z dôvodu, že zmenou vlastníckej formy zamestnávatelia neuplatňujú na odmeňovanie zamestnancov zákon o odmeňovaní. V  súlade so zákonom č. 326/2005 Z. z. o lesoch v znení neskorších predpisov sa navrhuje vypustiť pracovnú činnosť 06.

K bodu 39
Ministerstvo pôdohospodárstva Slovenskej republiky navrhuje v prílohe č. 1 v časti 14. Pôdohospodárstvo v 12. platovej triede doplniť v  súlade so zákonom č. 326/2005 Z. z. o lesoch v znení neskorších predpisov nové pracovné činnosti. 

K bodu 40
Na  žiadosť Ministerstva pôdohospodárstva Slovenskej republiky sa z prílohy č. 1 v časti 14. Pôdohospodárstvo vypúšťa z 13. platovej triedy pracovná činnosť 04  z dôvodu, že zmenou vlastníckej formy zamestnávatelia neuplatňujú na odmeňovanie zamestnancov zákon o odmeňovaní.

K bodu 41
Na žiadosť Ministerstva práce, sociálnych vecí a rodiny Slovenskej republiky sa v prílohe č. 1 v časti 15. Práca a sociálne veci, v súlade s návrhom nového zákona o sociálnych službách a s novelou zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov (ďalej len zákon č. 305/2005 Z. z.“), dopĺňa 05. platová trieda a pracovné činnosti z oblasti poskytovania základnej starostlivosti zdravotníckym asistentom a poskytovania opatrovateľskej služby v domácnosti občana a v zariadení sociálnych služieb alebo v zariadení sociálnoprávnej ochrany detí a sociálnej kurately.
 
K bodu 42
Na žiadosť Ministerstva práce, sociálnych vecí a rodiny Slovenskej republiky sa v prílohe č. 1 v časti 15. Práca a sociálne veci, v súlade s návrhom nového zákona o sociálnych službách a s novelou zákona č. 305/2005 Z. z., v 06. platovej triede dopĺňajú v hierarchii podľa náročnosti pracovné činnosti opatrovateľskej služby v domácnosti občana a v zariadení sociálnych služieb alebo v zariadení sociálnoprávnej ochrany detí a sociálnej kurately.
 
K bodu 43
Na žiadosť Ministerstva práce, sociálnych vecí a rodiny Slovenskej republiky sa v prílohe č. 1 v časti 15. Práca a sociálne veci, v súlade s návrhom nového zákona o sociálnych službách a s novelou zákona č. 305/2005 Z. z., v 07. platovej triede dopĺňa pracovná činnosť fyzioterapeuta.

K bodom  44, 48 a 50
Na žiadosť Ministerstva práce, sociálnych vecí a rodiny Slovenskej republiky sa v prílohe č. 1 v časti 15. Práca a sociálne veci, v súlade s návrhom nového zákona o sociálnych službách, mení hierarchia pracovných činností sociálneho pracovníka v zariadení sociálnych služieb v 08.,  09. a 10.  platovej triede.

K bodu 45
Na žiadosť Ministerstva práce, sociálnych vecí a rodiny Slovenskej republiky sa v prílohe č. 1 v časti 15. Práca a sociálne veci, v súlade s novelou zákona č. 305/2005 Z. z., v 08. platovej triede s kvalifikačným predpokladom úplné stredné vzdelanie navrhuje nová pracovná činnosť sociálneho pracovníka v zariadení sociálnoprávnej ochrany detí a sociálnej kurately alebo v zariadení na výkon súdneho rozhodnutia. Na základe uznesenia vlády Slovenskej republiky č. 488 z 9. júla 2008 k návrhu na zriadenie Rady vlády SR pre seniorov a k návrhu na transformáciu Rady vlády SR pre problematiku občanov so zdravotným postihnutím na Radu vlády SR pre osoby so zdravotným postihnutím a so schválenými štatútmi sa zriadil spoločný sekretariát. Sekretariát je zriadený ako samostatný útvar Ministerstva práce, sociálnych vecí a rodiny Slovenskej republiky, ktorý vykonáva pracovné činnosti vo verejnom záujme. Z toho dôvodu sa dopĺňa do katalógu pracovná činnosť vykonávaná v spoločnom sekretariáte. 
 
K bodu 46 a 47
Na žiadosť Ministerstva práce, sociálnych vecí a rodiny Slovenskej republiky sa v prílohe č. 1 v časti 15. Práca a sociálne veci v 08. a 09. platovej triede, v súlade s návrhom nového zákona o sociálnych službách a s novelou zákona č. 305/2005 Z. z., dopĺňa pracovná činnosť poskytovania zdravotnej starostlivosti zdravotnou sestrou s kvalifikačným predpokladom vyššie odborné vzdelávanie a s príslušnou špecializáciou v zariadení sociálnych služieb alebo v zariadení sociálnoprávnej ochrany detí a sociálnej kurately. 

K bodu  49 
Na žiadosť Ministerstva práce, sociálnych vecí a rodiny Slovenskej republiky sa v prílohe č. 1 v časti 15. Práca a sociálne veci, v súlade s novelou zákona č. 305/2005 Z. z., navrhuje v 09. platovej triede s kvalifikačným predpokladom vysokoškolské vzdelanie prvého stupňa nová pracovná činnosť sociálneho pracovníka v zariadení sociálnoprávnej ochrany detí a sociálnej kurately alebo v zariadení na výkon súdneho rozhodnutia a v súlade s novou právnou úpravou sa dopĺňa pracovná činnosť poskytovania zdravotnej starostlivosti v zariadení sociálnej služby alebo v zariadení sociálnoprávnej ochrany detí a sociálnej kurately .

K bodom 51 a 52
Na žiadosť Ministerstva práce, sociálnych vecí a rodiny Slovenskej republiky sa v prílohe č. 1 v časti 15. Práca a sociálne veci v 10. platovej triede, v súlade s návrhom nového zákona o sociálnych službách a novelou zákona č. 305/2005 Z. z., mení znenie pracovnej činnosti pri poskytovaní pomoci v krízových situáciách, dopĺňajú sa nové pracovné činnosti sociálneho pracovníka a spracúvania podkladov zamestnancom spoločného Sekretariátu Rady vlády Slovenskej republiky pre seniorov a Rady vlády Slovenskej republiky pre osoby so zdravotným postihnutím. Sekretariát je zriadený ako samostatný útvar Ministerstva práce, sociálnych vecí a rodiny Slovenskej republiky, ktorý vykonáva pracovné činnosti vo verejnom záujme. 

K bodom 53 a 54
Na žiadosť Ministerstva práce, sociálnych vecí a rodiny Slovenskej republiky sa v prílohe č. 1 v časti 15. Práca a sociálne veci v 11. platovej triede, v súlade s návrhom nového zákona o sociálnych službách a novelou zákona č. 305/2005 Z. z., mení znenie pracovnej činnosti sociálneho pracovníka v zariadení sociálnych služieb a psychológa. Dopĺňajú sa pracovné činnosti sociálneho pracovníka v zariadení sociálnoprávnej ochrany detí a sociálnej kurately, psychológov a zamestnancov Sekretariátu Rady vlády Slovenskej republiky pre seniorov a Rady vlády Slovenskej republiky pre osoby so zdravotným postihnutím. Sekretariát je zriadený ako samostatný útvar Ministerstva práce, sociálnych vecí a rodiny Slovenskej republiky, ktorý vykonáva pracovné činnosti vo verejnom záujme. Z toho dôvodu sa dopĺňa do katalógu pracovná činnosť vykonávaná v spoločnom sekretariáte.

K bodu  55
Na žiadosť Ministerstva práce, sociálnych vecí a rodiny Slovenskej republiky sa v prílohe č. 1 v časti 15. Práca a sociálne veci v 12. platovej triede v pracovnej činnosti 02, v súlade s návrhom nového zákona o sociálnych službách o novelou zákona č. 305/2005 Z. z., vypúšťa osobitný kvalifikačný predpoklad.

K bodom 56 a 57
Na žiadosť Ministerstva práce, sociálnych vecí a rodiny Slovenskej republiky sa v prílohe č. 1 v časti 15. Práca a sociálne veci v 12. platovej triede, v súlade s  novelou zákona č. 305/2005 Z. z., dopĺňajú pracovné činnosti z oblasti poradensko-psychologických služieb, prevencie a resocializácie drogových a iných závislosti a špecializovanej psychologickej činnosť v oblasti náhradnej rodinnej starostlivosti. Dopĺňa sa pracovná činnosť koordinátora  Sekretariátu Rady vlády Slovenskej republiky pre seniorov a Rady vlády Slovenskej republiky pre osoby so zdravotným postihnutím. Sekretariát je zriadený ako samostatný útvar Ministerstva práce, sociálnych vecí a rodiny Slovenskej republiky, ktorý vykonáva pracovné činnosti vo verejnom záujme. Z toho dôvodu sa dopĺňa do katalógu pracovná činnosť vykonávaná v spoločnom sekretariáte.

K bodom 58 až 65
Na návrh Ministerstva práce, sociálnych vecí a rodiny Slovenskej republiky sa v prílohe č. 1 v časti 16. Samospráva (vyšší územný celok a obec), v súlade s novým zákonom o sociálnych službách, menia a dopĺňajú pracovné činnosti z oblasti sociálnych služieb, dopĺňajú sa pracovné činnosti z oblasti posudkovej činnosti na účely poskytovania sociálnych služieb a vypúšťajú pracovné činnosti, ktoré stratili opodstatnenie. Na návrh Ministerstva výstavby a regionálneho rozvoja Slovenskej republiky sa dopĺňa v 10. platovej triede pracovná činnosť z oblasti tvorby rozvojových programov verejných prác.

K bodom 66 až 68
Na základe novely zákona o odmeňovaní a v súlade so zákonom o vysokých školách sa v 12. až 14. platovej triede dopĺňa kvalifikačný predpoklad vysokoškolského vzdelania tretieho stupňa (doktorandský študijný program). Z toho dôvodu sa v prílohe č. 1 v časti 17. Školstvo a telovýchova navrhuje jednoznačne určiť pracovné činnosti, na vykonávanie ktorých sa vyžaduje druhý stupeň vysokoškolského vzdelania a pracovné činnosti, na vykonávanie ktorých sa vyžaduje tretí stupeň vysokoškolského vzdelania (doktorandský študijný program).

K bodom 69 až 73
Na základe novely zákona o odmeňovaní a v súlade so zákonom o vysokých školách sa v 12. až 14. platovej triede dopĺňa kvalifikačný predpoklad vysokoškolského vzdelania tretieho stupňa (doktorandský študijný program). Z toho dôvodu sa v prílohe č. 1 v časti 18. Veda, technika, výskum, vývoj navrhuje jednoznačne určiť pracovné činnosti, na vykonávanie ktorých sa vyžaduje druhý stupeň vysokoškolského vzdelania a pracovné činnosti, na vykonávanie ktorých sa vyžaduje tretí stupeň vysokoškolského vzdelania (doktorandský študijný program).

K bodu 74
Na žiadosť Ministerstva vnútra Slovenskej republiky sa v prílohe č. 1 v časti 20. Vnútro všeobecná správa v 08. platovej triede dopĺňajú pracovné činnosti z oblasti dôchodkového poistenia a sociálneho zabezpečenia príslušníkov ozbrojených zložiek. 

K bodu 75
Na žiadosť Ministerstva vnútra Slovenskej republiky a Ministerstva zdravotníctva Slovenskej republiky sa v prílohe č. 1 v časti 21. Zdravotníctvo v 11. platovej triede pracovná činnosť „klinického psychológa“ sa nahrádza pracovnou činnosťou „psychológa so špecializáciou“, ktorá sa vykonáva v súlade so zákonom č. 578/2006  Z. z. (napr. aj v Hasičskom a záchrannom zbore SR).

K bodom 76 až 82
Na základe novely zákona o odmeňovaní a v súlade so zákonom o vysokých školách sa v 12. až 14. platovej triede dopĺňa kvalifikačný predpoklad vysokoškolského vzdelania tretieho stupňa (doktorandský študijný program). Z toho dôvodu sa v prílohe č. 1 v časti 21. Zdravotníctvo navrhuje jednoznačne určiť pracovné činnosti, na vykonávanie ktorých sa vyžaduje druhý stupeň vysokoškolského vzdelania a pracovné činnosti, na vykonávanie ktorých sa vyžaduje tretí stupeň vysokoškolského vzdelania (doktorandský študijný program).

K bodu 83
Na žiadosť Ministerstva životného prostredia Slovenskej republiky sa v prílohe č. 1 v časti 22. Životné prostredie v 08. platovej triede dopĺňa pracovná činnosť terénneho monitorovania atmosféry.

K bodu 84
Na žiadosť Ministerstva životného prostredia Slovenskej republiky sa v prílohe č. 1 v časti 22. Životné prostredie v 10. platovej triede dopĺňa pracovná činnosť bezpečnostného technika pri sprístupňovaní jaskýň.

K bodu 85
Na žiadosť Ministerstva životného prostredia Slovenskej republiky sa v prílohe č. 1 v časti 22. Životné prostredie v 10. platovej triede dopĺňa pracovná činnosť z oblasti zabezpečovania genofondu v zoologickej záhrade.

K bodom 86 a 87
Na žiadosť Ministerstva životného prostredia Slovenskej republiky sa v prílohe č. 1 v časti 22. Životné prostredie v 12. platovej triede menia a dopĺňajú pracovné činností z oblasti meteorológie a  ochrany ovzdušia.

K bodom 88 a 89 
Na žiadosť Ministerstva životného prostredia Slovenskej republiky sa v prílohe č. 1 v časti 22. Životné prostredie v 13. platovej triede menia a dopĺňajú pracovné činností z oblasti meteorológie a  ochrany ovzdušia.

K bodu 90
Na žiadosť Ministerstva obrany Slovenskej republiky sa v prílohe č. 2 v časti 01. Spoločné pracovné činnosti v 06. platovej triede v pracovnej činnosti 02 z oblasti ozbrojenej ochrannej služby v súlade so zákonom č. 330/2003 Z. z., ktorým sa mení a dopĺňa zákon č. 319/2002 Z. z. o obrane Slovenskej republiky a zákon č. 320/2002 Z. z. o brannej povinnosti v znení zákona č. 512/2002 Z. z. a zákonom č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov dopĺňa ozbrojená ochrana  objektov osobitných dôležitostí.

K bodom 91 až 94 
Novelou zákona o odmeňovaní sa do rozsahu opätovne zaraďujú  samostatní divadelní umelci, divadelní umelci v zbore, v orchestri alebo v inom umeleckom zoskupení a ďalší umeleckí zamestnanci inej umeleckej ustanovizne, ktorej predmetom činnosti je interpretovať hudobné diela. Z toho dôvodu sa dopĺňajú do prílohy č. 2 v časti 10. Kultúra predmetné pracovné činnosti v hierarchii podľa náročnosti tak, ako boli ustanovené v nariadení vlády Slovenskej republiky č. 111/2001 Z. z., ktorým sa ustanovujú katalógy pracovných činností vo verejnej službe a o ich zmenách a dopĺňaní v znení neskorších predpisov, ktoré bolo zrušené s účinnosťou od 1. júna 2004.   

K bodom 95 a 96 
Na  žiadosť Ministerstva pôdohospodárstva Slovenskej republiky sa v prílohe č. 2 v časti 14. Pôdohospodárstvo v 04. a 05. platovej triede aktualizuje znenie pracovných činností z oblasti živočíšnej výroby. 

K čl. II
Ustanovuje sa účinnosť nariadenia vlády.